ቀንዲ ናይ ዳንኤል ባህጊ እንታይ እዩ?
ዝሓለፈ ዓመት ናብ ኣፍሪቃዊት ክለብ ኤምቲኤን ዘምርሐ ዳንኤል፡ ሎሚ ዓመት ንሳልሳይ ግዚኡ ኣብ ውድድር ቮልታ እስጳኛ ክጻወት መደብ ሒዙ ኣሎ። ባህጊ ዳንኤል ግን፡ እዚ ኣይኮነን። ምስ ደቂ ሃገሩ ብምዃን ኣብ ውድድር ቱር ደ ፍራንስ ምህላው እዩ። “ሰለስተ ኤርትራውያን ተቐዳደምቲ ኣብዛ ጋንታ ንርከብ ኣሎና። ኣብዛ ጋንታ ንኽህሉ፡ ኣብ ብቕዓት ክህሉ ኣለኒ። ንዓይ ዘገድሰኒ ኣብ ውድድር ቱር ደ ፍራንስ ምህላው እንበር “ቀዳማይ ኤርትራዊ ተቐዳዳማይ ኣብ ቱር ደ ፍራንስ ዝተሳተፈ” ዝብል ቅጽል ኣይኮነን። እዚ ድማ ባህጊ ናይ ኩሎም ኣፍሪቃውያን ተቐዳደምቲ እዩ” ይብል ኣብ ቮልታ እስጳኛ ክልተ ግዜ ዝተሳተፈ ዳንኤል። ዳንኤል ናብ ክለብ ኤምቲኤን ምቕንዑ፡ ንናይ ብሽክለታ ጉዕዞኡ ቀሊል ከምዝገበሮ ይሕበር። እዚ ድማ ኣብ ዓበይቲ ውድድራት ከም ሚላን ሳን ረሞ፡ ሌጅ - ባስሮኝ - ሌጅ፡ ቱር ስዊዝን ቮልታ እስጳኛን ንኽሳተፍ ኣብቂዕዎ ኣሎ። ናይ ሎሚ ዓመት መደባቱ ምስ ናይ ዝሓለፈ ዓመታት ክነጻጸር እንከሎ፡ መወዳድርቲ የብሉን። ሓደ እዋን ዳንኤል ድሕሪ ናይ ነዊሕ ኣዋርሕ መኻልፍ ኣብ ውድድር ክሪተርየም ደ ዶውፊነ ጥራይ ዝተወዳደሮ ብቐረባ ክጥቀስ ይከኣል። በዚ ድማ ኤምቲኤን እታ ዝበለጸት ምርጫኡ ምዃና የረድእ። “ናብ ብሽክለታ ምምላሰይ (ብዘይ ጸገም ናብ ናይ ፕሮፈሽናል ጉዕዞ ምዃኑ እዩ) ሕቡን እየ። ምስ ኤምቲኤን ኵቤካ ድማ ሕጉስ ኣለኹ - በቃ ኣብ ዓደይ ዘለኹ ኮይኑ እዩ ዝስመዓኒ። እዛ ጋንታ ንሓደስቲ ተጻወትቲ ብምፍራም ተቐይራ ትርከብ። ሎሚ ዓመት ግን ዕዉት ዓመት ከምዝኾነልና ርግጸኛ እየ” ይብል ዳንኤል።
ምስ ደቂ ሃገሩ ብምዃን ኣብ ውድድር ቱር ደ ፍራንስ ምህላው